Държавен вестник, бр. 98, 2020 г., стр. 13

БРОЙ  98	
Д Ъ Р Ж А В Е Н  В Е С Т Н И К 	
СТР.  13  
оценка на потребностите от екипа по чл. 80, 
ал. 2 от Закона за социалните услуги, изготвил 
оценката, и с участието на лицето.
(2) Индивидуалният план за подкрепа се 
подписва от членовете на екипа по чл. 80, ал. 2 
от Закона за социалните услуги и от лицето.
(3) Индивидуалният план за подкрепа се 
предоставя незабавно на лицето, а в срок до 
5 работни дни се предоставя на дирекция 
„Социално подпомагане“ или на общината, 
когато изборът по реда на чл. 78, ал. 2, 3 
или 4 от Закона за социалните услуги е след 
насочване от дирекцията или от общината.
(4) В случаите по чл. 15 индивидуалният 
план за подкрепа се предоставя на дирекция 
„Социално подпомагане“, издала направлени-
ето за предоставяне на социални услуги по 
Закона за хората с увреждания, и на лицето 
с увреждане.
Чл. 28. (1) Индивидуалният план за под-
крепа включва:
1. целите, които трябва да се постигнат за 
удовлетворяване на потребностите на лицето;
2. конкретните дейности съобразно вида и 
профила на социалната услуга за постигане 
на целите за удовлетворяване на потребно-
стите на лицето, тяхната продължителност 
и периодичност, както и лицата, включени в 
изпълнението им;
3. препоръки за дейности за подкрепа с 
участието на семейството и близките в до-
машна среда (в случай на необходимост);
4. мерки за извеждане от социална услуга 
за резидентна грижа (в случай че лицето 
ползва социална услуга за резидентна грижа);
5. резултатите, които следва да се постигнат;
6. сроковете за изпълнение на дейностите;
7. други предложения на екипа.
(2) В зависимост от конкретните инди-
видуални потребности на лицето и вида и 
профила на социалната или интегрираната 
здравно-социална услуга за резидентна гри-
жа в дейностите по ал. 1, т. 2 се включват 
дейности за задоволяване на всички или част 
от следните потребности:
1. ежедневни потребности;
2. здравни потребности;
3. образователни потребности;
4. рехабилитационни потребности;
5. потребности в свободното време;
6. потребности от контакти със семейството, 
приятелите, близки и други лица;
7. други потребности в зависимост от ин-
дивидуалната оценка на потребностите.
Чл. 29. За задоволяване на здравните 
потребности на лице, ползващо социална 
или интегрирана здравно-социална услуга за 
резидентна грижа или интегрирана здравно-
социална услуга в домашна среда, в индиви-
дуалния план за подкрепа задължително се 
включва план за здравни грижи, изготвен от 
лице с подходящо медицинско образование, 
който включва:
1. медицинска история;
2. необходими превантивни мерки;
3. наличие на алергии;
4. потребности от зъболечение;
5. потребности от лечение или оздрави-
телни програми;
6. имунизации и наблюдение;
7. хранене и диети;
8. рехабилитация;
9. лична хигиена.
Чл. 30. (1) В зависимост от конкретните 
потребности на лицето и при негово желание 
в индивидуалния план за подкрепа могат да 
бъдат включени препоръки за интегрирано 
предоставяне на подкрепа от различни системи 
по чл. 131 от Закона за социалните услуги.
(2) В зависимост от конкретните потребно-
сти на лицето и неговото семейство и близки 
и при писмено желание от тяхна страна в 
индивидуалния план за подкрепа се включ-
ват и дейности за подкрепа на семейството 
и близките на лицето.
Чл. 31. (1) В случаите по чл. 81, ал. 3 от 
Закона за социалните услуги индивидуалната 
оценка на потребностите и индивидуалният 
план за подкрепа се изготвят в съответствие 
с чл. 26, чл. 27, чл. 28, чл. 29 и чл. 30 от екип 
от служители, определени от доставчиците 
на всички социални услуги, които лицето е 
избрало да ползва, и с участието на лицето.
(2) Координацията при изготвянето на 
индивидуалната оценка на потребностите и 
индивидуалния план за подкрепа се осъщест-
вява от определен от екипа по ал. 1 доставчик 
на една или повече от избраните от лицето 
социални услуги.
(3) Индивидуалната оценка на потребно-
стите и индивидуалният план за подкрепа 
се изготвят в срока по чл. 25, ал. 2, като при 
избор на допълнителна социална услуга от 
лицето оценката и планът се актуализират в 
същия срок.
(4) Доставчикът по ал. 2 предоставя ин-
дивидуалната оценка на потребностите и 
индивидуалния план за подкрепа на дирекция 
„Социално подпомагане“ или на общината, 
когато изборът по реда на чл. 78, ал. 2, 3 или 
4 от Закона за социалните услуги е след на-
сочване от дирекцията или общината.
(5) В случаите по чл. 15 индивидуалната 
оценка на потребностите и индивидуалният 
план за подкрепа се предоставят на дирекция 
„Социално подпомагане“, издала направлени-
ето за предоставяне на социални услуги по 
Закона за хората с увреждания.
Чл. 32. (1) В случаите по чл. 81, ал. 3 от 
Закона за социалните услуги всеки достав-
чик, който предоставя социални услуги на 
лицето, определя служител, който отговаря 
за изпълнението на плана по чл. 28.
(2) Координацията на изпълнението на ин-
дивидуалния план за подкрепа се осъществява 
от доставчика по чл. 31, ал. 2.